open-index/open-wikipedia-markdown huggingface dataset:
Shawn

***Shawn*** (בעברית: **שון**) הוא אלבום האולפן החמישי של הזמר הקנדי שון מנדס. האלבום יצא לאור ב-15 בנובמבר 2024, על ידי חברת התקליטים איילנד רקורדס. הוא אלבומו הראשון של מנדס מאז קודמו *[[Wonder (אלבום)|Wonder]]* מ-2020. בשביל האלבום, עבד מנדס עם מוזיקאים שונים, בהם ,  ו. מתוך האלבום עתידים לצאת לאור שני הסינגלים – הסינגל המוביל "Why Why Why" ו-"Isn't That Enough" – ב-8 באוגוסט 2024.

## רקע
בשנת 2022 התקיים סיבוב ההופעות החמישי של מנדס, , לקידום אלבומו הרביעי *[[Wonder (אלבום)|Wonder]]*, שיצא לאור ב-4 בדצמבר 2020. במהלך סיבוב ההופעות, לאחר שהתקיימו כבר שבע הופעות, הודיע מנדס על הפסקתו עקב מצבו הנפשי. בהמשך סיפר מנדס: "הרגשתי כאילו לא היה לי שמץ של מושג מי אני [...] לא הייתי יכול להיכנס לאולפן מבלי להיכנס לפאניקה מוחלטת". בריאיון לעיתון וול סטריט ג'ורנל, מנדס הרחיב בנושא: "התברר שהייתי צריך לקחת את הזמן שמעולם לא לקחתי לעצמי, כדי לייצב את עצמי ולחזור חזק יותר". לאחר הפסקה בת שנה, חזר מנדס לאולפן כדי להקליט את השיר "", העוסק במשבר האקלים.

ב-27 במרץ 2024, מנדס פרסם ברשתות החברתיות קטע סולו גיטרה מתוך שיר שטרם התפרסם בשם "Nobody Knows". חודשיים לאחר מכן, הזמר אישר כי אלבומו הבא "יגיע בקרוב". בהמשך הוא גם חזר לבמה כאורח מיוחד בהופעה של אד שירן, שם השניים ביצעו את השיר "Lego House" וכן ביצוע אקוסטי של "There's Nothing Holdin' Me Back".

ב-31 ביולי 2024 הודיע מנדס ברשתות החברתיות שלו על האלבום, וחשף את עטיפת האלבום ואת תאריך יציאתו, כמו גם את שמם של שני הסינגלים שיצאו לאור ראשונים מתוך האלבום, "Why Why Why" ו-"Isn't That Enough". על פי ההודעה לעיתונות ששוחררה, האלבום נכתב והוקלט "במשך שנתיים".

האלבום *Shawn* עתיד לצאת ב-15 בנובמבר 2024 על ידי חברת התקליטים איילנד רקורדס. האלבום יהיה זמין בפורמטים של סטרימינג, הורדה דיגיטלית, קלטת שמע, תקליטור ושני סוגי LP (ויניל). ב-31 ביולי 2024, יום ההודעה הרשמית על האלבום, נפתחה ההזמנה המוקדמת לאלבום. באותו יום נחשפו גם שמות הרצועות באלבום. כמו כן, הזמר שיתף טריילר לאלבום הכולל טיזר לסינגל "Isn't That Enough" מתוכו, ובו ניתן לראות אותו סביב מדורה עם חברים מנגן בגיטרה ושר את השיר.

## קידום
ב-11 בספטמבר 2024, מנדס הופיע בטקס פרסי הווידאו קליפים של MTV לשנת 2024 וביצע לראשונה שיר מהאלבום. ב-12 בספטמבר הוציא את הסינגל השלישי מתוך האלבום, "Nobody Know". ב-1 בנובמבר, מנדס הוציא את הסינגל "Heart of Gold". ב-18 באוקטובר בהופעה חיה בניו יורק, מנדס הקדיש את השיר לזכרו של חבר להקת ואן דיירקשן, ליאם פיין, שנפטר.

## הרכב
השיר "Heart of Gold" נכתב בהשראת חבר ילדות של מנדס שנפטר ממנת יתר של סמים. מילות השיר עוסקות בתחושות חרטה על כך שמנדס לא היה שם עבור חברו בזמנים הקשים. הוא הסביר שהשיר אינו עוסק רק באובדן אלא גם בחגיגה של מי שעזבו והשאירו חותם.

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:אלבומי שון מנדס
קטגוריה:אלבומים באנגלית
קטגוריה:אלבומי חברת איילנד רקורדס
גאומטריה אבסולוטית

**גאומטריה אבסולוטית** (או **גאומטריה מוחלטת**) היא גאומטריה המתבססת על מערכת האקסיומות של הגאומטריה האוקלידית ללא אקסיומת המקבילים או כל אחת מהחלופות שלה. באופן מסורתי, פירוש הדבר הוא שבמסגרתה מותר שימוש רק בארבע האקסיומות הראשונות של אוקלידס. המונח נטבע לראשונה על ידי יאנוש בויאי ב-1832. מערכת גאומטרית כזאת מכונה לעיתים **גאומטריה נייטרלית**, שכן היא נייטרלית ביחס לאקסיומת המקבילים.

## תכונות
בספר היסודות של אוקלידס, 28 הטענות הראשונות וטענה 31 נמנעות מלהשתמש באקסיומת המקבילים, ולפיכך הן תקפות בגאומטריה אבסולוטית. ניתן להוכיח בגאומטריה אבסולוטית גם את הגרסה החלשה של משפט הזווית החיצונית במשולש (זווית חיצונית למשולש גדולה יותר מכל אחת מזוויותיו הפנימיות המרוחקות), כמו גם את משפט סאקרי-לז'נדר, אשר קובע כי סכום הזוויות במשולש הוא לכל היותר 180°.

טענה 31 מתארת את הבנייה של ישר מקביל לישר נתון דרך נקודה שאינה על הישר הנתון. כיוון שההוכחה שלה מערבת רק את טענה 27 (משפט הזוויות הפנימיות המתחלפות), זוהי בנייה תקפת בגאומטריה אבסולוטית. ביותר דיוק, בהינתן ישר *l* וכל נקודה *P* שאינה על *l*, ישנו *לפחות* קו אחד דרך *P* שמקביל ל-*l*. ניתן להוכיח זאת בעזרת בנייה מוכרת: בהינתן ישר *l* ונקודה *P* שאינה על *l*, נוריד את האנך *m* מ-*P* ל-*l*, ואז נעביר אנך *n* ל-*m* דרך *P*. על פי משפט הזוויות הפנימיות המתחלפות, *l* מקביל ל-*n* (משפט הזוויות הפנימיות המתחלפות קובע שאם הקווים *a* ו-*b* נחתכים על ידי קו רוחבי *t* כך שמתקבל צמד זוויות פנימיות מתחלפות, אז *a* ו-*b* מקבילים). בנייה זאת, ומשפט הזוויות הפנימיות המתחלפות, אינן תלויים באקסיומת המקבילים ולפיכך הם תקפים בגאומטריה אבסולוטית.

בגאומטריה אבסולוטית, ניתן להוכיח גם **ששני ישרים הניצבים לאותו ישר אינם נחתכים** (מה שהופך את שני הישרים למקבילים לפי ההגדרה של הקבלה), מה שמוכיח שזוויות הבסיס העליון של מרובע סאקרי לא יכולות להיות קהות, ושלפיכך גאומטריה כדורית אינה גאומטריה אבסולוטית.

## הקשר לגאומטריות אחרות
המשפטים של הגאומטריה האבסולוטית תקפים הן בגאומטריה היפרבולית, שהיא גאומטריה לא-אוקלידית, והן בגאומטריה אוקלידית. עם זאת, היא אינה עקבית עם הגאומטריה האליפטית: בגאומטריה זאת, אין ישרים מקבילים בכלל, בעוד שזהו משפט של גאומטריה אבסולוטית שישרים מקבילים קיימים.

## מישורי הילברט
מישור שמקיים את אקסיומות החיתוך, הסדר והחפיפה של הילברט מכונה **מישור הילברט**. מישורי הילברט הם מודלים של גאומטריה אבסולוטית.

## אי-שלמות
גאומטריה אבסולוטית היא מערכת אקסיומטית לא שלמה, במובן שניתן להוסיף לה אקסיומות בלתי תלויות נוספות מבלי לפגוע בעקביות המערכת האקסיומטית. ניתן להרחיב את הגאומטריה האבסולוטית באמצעות הוספת מגוון אקסיומות על ישרים מקבילים ולקבל מערכות אקסיומות שאינן מתיישבות הדדית אך שכל אחת בנפרד היא עקבית, ובכך לקבל את הגאומטריה האוקלידית או ההיפרבולית. לפיכך כל משפט של גאומטריה אבסולוטית הוא משפט של גאומטריה היפרבולית וגאומטריה אוקלידית. עם זאת, ההפך אינו נכון.

## ראו גם
* גאומטריה לא-אוקלידית

## לקריאה נוספת
* אברהם הלוי פרנקל, **מבוא למתמטיקה**, כרך שני: האינסוף והמרחב, הוצאת מסדה, עמ' 364–382
* H. S. M. Coxeter, **Introduction to Geometry** (2nd ed.), John Wiley & Sons, 1969

## קישורים חיצוניים

* 

* Victor Pambuccian, Axiomatizations of Hyperbolic and Absolute Geometries, In book: **Non-Euclidean Geometries: János Bolyai Memorial Volume** (pp.119-153), 2006

## הערות שוליים

קטגוריה:גאומטריה
לילי אונדן

**לאוני (לילי) אונדן** (בגרמנית: **Léonie (Lily) Unden**  26 בפברואר 1908 - 5 בספטמבר 1989) הייתה משוררת, ציירת ומחנכת מלוקסמבורג. אונדן חברת המחתרת של לוקסנבורג נגד הנאצים, נשלחה למחנה הריכוז ראוונסבריק במהלך מלחמת העולם השנייה. הודות לציורי הפרחים שלה, היא זכורה כאחת הציירות המפורסמות ביותר של לוקסמבורג.

## ביוגרפיה
ילידת לונגווי, צרפת, לילי אונדן הייתה בתו של אמיל צ'ארלס אונדן, יליד לוקסמבורג, היה מהנדס אזרחי במפעל בלונגווי-באס.  היא חזרה ללוקסמבורג עם משפחתה מעט לפני מלחמת העולם הראשונה, והתיישבה ברובע מוהלנבאך בעיר לוקסמבורג. היא סיימה את לימודיה באקול סן-ז'וזף, ולאחר מכן למדה אמנות בבריסל, פריז, מץ ושטרסבורג.

אונדן עבדה כציירת עד הכיבוש הגרמני, אך מכיוון שסירבה להצטרף לתנועת פולקסדויטשה הנאצית, היא חויבה לעבוד בבית מרקחת. היא הפכה לחברה במחתרת של לוקסמבורג ונעצרה על ידי הגסטפו ב-3 בנובמבר 1942 ונשלחה למחנה הריכוז ראוונסבריק. בזמן שהותה במחנה, היא פגשה את המשוררת ססיל ריס (1911–1985) שעודדה אותה לכתוב שירה על חוויותיה במחנה.

היא חזרה ללוקסמבורג לאחר ששוחררה ב-1945 ולימדה ב-Lycée de jeunes filles או בתיכון לבנות. בשנים 1947 ו-1948 היא למדה אמנות באוניברסיטת קולומביה בניו יורק ולאחר מכן עמדה בראש מגמת החינוך לאמנות ב־Lycée de jeunes filles. ב-1949 לימדה צרפתית ב-École professionalnelle de l'État ב- אש-סור-אלזטה.

כאמנית, בנוסף לטבע הדומם ולנופיה של לוקסנבורג, היא איירה אוספי שירה, כולל אלה של ססיל ריס ואן ברגר (ילידת 1951). כמשוררת, היא זכורה בעיקר בזכות יצירותיה בהשראת חוויותיה בתקופת המלחמה, במיוחד מתקופת מאסרה ברוואנסבריק.

לילי אונדן מתה בעיר לוקסמבורג. בשנת 2015 נפתח בית לפליטים בלימרצברג שנקרא על שמה. 

## הערות שוליים

קטגוריה:ציירות המאה ה-20
קטגוריה:מתנגדים לנאצים
קטגוריה:אסירים במחנה הריכוז ראוונסבריק
קטגוריה:ילידי 1908
קטגוריה:לוקסמבורגיות שנולדו במאה ה-20
קטגוריה:נפטרים ב-1989
חיים מנור

**חיים מנור** (1945 – 17 ביולי 2011) היה מפיק טלוויזיה ישראלי ובעל חברת ההפקות "מעגלות". מנור היה דמות מרכזית בתעשיית הטלוויזיה הישראלית והיה אחראי על הפקות רבות.

## ביוגרפיה
חיים מנור נולד בשנת 1945 בישראל. הוא החל את דרכו האמנותית בקולנוע בשלהי שנות ה-1970, אך החל לבלוט במיוחד כאשר עבר להתמקד בהפקות טלוויזיה עם הקמת ערוץ 2 בשנת 1993. במהלך הקריירה שלו, מנור הפיק מספר רב של תוכניות פופולריות אשר השפיעו על תרבות הפנאי בישראל.

## קריירה
בין התוכניות הידועות שהפיק מנור ניתן למנות את:
* "גלגל המזל"
* "מי רוצה להיות מיליונר"
* "הלילה עם ליאור שליין"
* "מצב האומה"
* "משחק מכור"

מנור היה בעל חברת ההפקות "מעגלות" והיה חבר באיגוד המפיקים וחבר הנהלת האיגוד במשך שנים רבות.

## חייו האישיים
הוא נפטר ב-17 ביולי 2011 לאחר מאבק ממושך במחלה קשה, בגיל 66. הלווייתו נערכה בבית העלמין בקיבוץ שדות ים.

חיים מנור השאיר חותם משמעותי על תעשיית הטלוויזיה הישראלית. תוכניותיו ממשיכות להשפיע על התרבות הפופולרית בישראל והן מהוות חלק בלתי נפרד מההיסטוריה הטלוויזיונית של המדינה. חבריו ומכריו זוכרים אותו כאיש מקצוע מהמעלה הראשונה אשר תרומתו ונוכחותו הורגשו תמיד בתעשייה.

## קישורים חיצוניים

## הערות שוליים

קטגוריה:מפיקי טלוויזיה ישראלים
קטגוריה:אישים הקבורים בשדות ים
קטגוריה:ישראלים שנולדו ב-1945
קטגוריה:ישראלים שנפטרו ב-2011
אסמאעיל אל-ע'ול

**אסמאעיל מאהר ח'מיס אל-ע'ול** (בערבית: **إسماعيل ماهر خميس الغول**; 14 בינואר 1997 – 31 ביולי 2024) היה עיתונאי פלסטיני וכתב של רשת אל-ג'זירה בעזה. הוא נחשב לאחד העיתונאים הבולטים שסיקרו את מלחמת חרבות ברזל.

ב-31 ביולי 2024 הוא נהרג בתקיפה של חיל האוויר הישראלי במחנה הפליטים שאטי בעזה, יחד עם הצלם ראמי א-ריפי, זמן קצר לאחר שסיקרו את ההתנקשות באסמאעיל הנייה בטהראן. לדברי דובר צה"ל, אל-ע'ול היה מחבל ביחידת הנוח'בה של חמאס ולקח חלק בטבח 7 באוקטובר. רשת אל-ג'זירה דחתה את הטענות.

## קריירה מקצועית
### תחילת דרכו
אסמאעיל אל-ע'ול קיבל תואר ראשון בעיתונאות מהאוניברסיטה האסלאמית בעזה, והחל את עבודתו בתחום העיתונות המודפסת ככתב בעיתונים המקומיים אל-רסאלה ופלסטין.

### אל-ג'זירה
עם תחילת טבח שבעה באוקטובר, והלחימה ברצועת עזה במלחמת חרבות ברזל שהחלה בעקבותיה, חתם אסמאעיל על חוזה עם ערוץ אל-ג'זירה הקטרי בחודש נובמבר 2023. הוא התחיל בדיווח חדשות באמצעות שיחות טלפון מעזה, לפני שהחל להכין דיווחים בטלוויזיה, ולאחר מכן, עם חלוף השבועות, החל להופיע בשידורים חיים מלב העיר עזה ומאזורי הצפון.

הוא נעצר בבוקר יום שני, 18 במרץ 2024, על ידי כוחות צה"ל, יחד עם עשרות אחרים, במהלך מבצע ניתוח מקומי. לאחר 12 שעות של חקירה הוא שוחרר. לטענתו, החיילים תקפו אותו. ארגון "עיתונאים ללא גבולות" דיווח כי הוא הוכה וציודו הושמד.

איסמעיל המשיך להופיע ככתב הראשי של הערוץ הקטרי והופיע על המסך שלו כמעט מדי יום בסיקור ישיר.

ב-29 במרץ 2024, במהלך המלחמה, איבד אסמאעיל את אחיו ח'אלד בהפצצה ישראלית על דירה בה שהה.

### חמאס
בהודעת דובר צה"ל נאמר כי אסמאעיל אל-ע'ול היה חבר בזרוע הצבאית של חמאס ומחבל נוח'בה שלקח חלק בטבח שבעה באוקטובר. בהודעה נמסר כי כחלק מתפקידו בזרוע הצבאית הדריך אחרים כיצד לתעד את הלחימה, ולקח חלק פעיל בתיעוד והפצת סרטוני פיגועים נגד כוחות צה"ל.

אל-ג'זירה דחתה את הטענות הישראליות בדבר מעורבותו בפעילות טרור, שלדבריה הן "חסרות בסיס" והוצגו ללא שום הוכחות.
היא טענה שאל-ע'ול נעצר על ידי צה"ל במבצע ניתוח מקומי במרץ 2024 ושוחרר באותו חודש, מה שלדבריה מפריך את דברי צה"ל.

ב-3 באוגוסט 2024 הציג צה"ל מסמך מחשב של חמאס שנתפס בפעילות צבאית-מודיעינית, ובו רשימה של אלפי פעילי חמאס. המסמך מתוארך ל-2021 ובו מופיע אל-ע'ול בתפקיד הנדסאי בחטיבת עזה של הזרוע הצבאית של חמאס.

## הריגתו
ב-31 ביולי 2024 עלה אסמאעיל לשידור ב"אל-ג'זירה" בחדשות הצהריים, שם הופיע מול ביתו ההרוס של אסמאעיל הנייה במחנה הפליטים שאטי, וסיקר את תחושותיהם של תושבי עזה ותגובותיהם למשמע החדשות על ההתנקשות באסמאעיל הנייה בטהראן. סמוך לשעה 17:00 תקף חיל האוויר הישראלי ליד ביתו של הנייה. אסמאעיל ומלווהו הצלם ניסו להימלט במכוניתם, אך הכטב"ם הישראלי איתר אותם ותקף אותם.

## חיים אישיים
אסמאעיל היה נשוי. לו ולאשתו הייתה בת אחת.

## קישורים חיצוניים

## הערות שוליים

קטגוריה:עיתונאים פלסטינים
קטגוריה:פעילי חמאס שנהרגו ברצועת עזה במלחמת חרבות ברזל
קטגוריה:סגל אל-ג'זירה
קטגוריה:אישים שנהרגו בתקיפות אוויריות ישראליות
קטגוריה:מחבלים שהשתתפו בטבח שבעה באוקטובר
קטגוריה:פלסטינים שנולדו ב-1997
קטגוריה:פלסטינים שנפטרו ב-2024
סיירוס לושר

**סיירוס לושר** (באנגלית: **Cyrus Locher**; 8 במרץ 1878 – 17 באוגוסט 1929) היה פוליטיקאי אמריקאי מאוהיו חבר המפלגה הדמוקרטית. ייצג את אוהיו בסנאט של ארצות הברית.

## ביוגרפיה
לושר נולד ב-8 במרץ 1878 ב שבאוהיו. הוא סיים את לימודיו בבית הספר למשפטים של אוניברסיטת קייס וסטרן ריזרב. הוא גם למד לזמן קצר באוניברסיטת מישיגן.

לושר שימש בתפקידים שונים כתובע וכעורך דין ציבורי, כמו גם כפרופסור למשפטים בקליבלנד, אוהיו במהלך העשור השני של המאה ה-20 ושנות ה-20 של המאה ה-20. הוא מונה לסנאטור מטעם מדינת אוהיו ב-4 באפריל 1928, עם מותו של הסנאטור פרנק ויליס. הוא כיהן עד 14 בדצמבר 1928, לאחר שהפסיד במועמדות בבחירות מיוחדות למילוי שארית כהונתו של ויליס.

הוא מת כמה חודשים אחר כך, ב-17 באוגוסט 1929.

## קישורים חיצוניים

* 
* 

## הערות שוליים

קטגוריה:אמריקאים ילידי אוהיו
קטגוריה:בוגרי בית הספר למשפטים באוניברסיטת קייס וסטרן ריזרב
קטגוריה:חברי הסנאט של ארצות הברית מאוהיו
קטגוריה:סנאטורים חברי המפלגה הדמוקרטית
קטגוריה:אמריקאים שנולדו ב-1878
קטגוריה:אמריקאים שנפטרו ב-1929
מרקיזות טוסקנה

**מרקיזות טוסקנה** (באיטלקית: **Marca di Tuscia**) הייתה מרקיזות של ממלכת איטליה והאימפריה הרומית הקדושה במהלך ימי הביניים. היא הייתה ממוקמת בצפון-מערב מרכז איטליה, וגבלה במדינות האפיפיור בדרום, בים הליגורי במערב ובלומברדיה בצפון. היא כללה אוסף של מחוזות, בעיקר בעמק נהר הארנו, ובמקור מרכזה היה בלוקה.

## היסטוריה
המרקיזות הייתה יצירה קרולינגית, יורשת של הדוכסות הלומברדית טוסקיה. לאחר נפילת האימפריה הרומית המערבית, טוסקיה משנת 568 הייתה חלק מממלכת הלומברדים האיטלקית (*[[לומברדיה הגדולה|Langobardia Major]]*) עד שבשנת 754 התערבו המלכים הפרנקים בסכסוך עם האפיפיור סטפנוס השני. על ידי מתת פפין, החלק הדרומי של טוסקיה סביב ויטרבו הפך לחלק ממדינות האפיפיור החדשות שהוקמו, בעוד שהחלק הצפוני (או **טוסקנה הלומברדית**) התפתח למרקיזות הקיסרית של טוסקנה לאחר שקרל הגדול כבש סופית את ממלכת לומברדיה ב-773/774. לומברדיה עצמה הפכה לגרעין של הממלכה הקיסרית של איטליה, יחד עם הצעדות של טוסקנה וורונה.

המרקיז הטוסקני הראשון היה אדלברט הראשון, שקיבל את התואר הזה בשנת 846. לפניו, אביו וסבו, הרוזן בוניפאציוס הראשון מלוקה ובוניפאציו השני, כנראה ממוצא בווארי, שלטו ברוב המחוזות של האזור והחזיקו גם בתארים גבוהים יותר, כמו נשיא קורסיקה או דוכס לוקה. בני בוניפאצ'י שלטו במרקיזות עד 931. במהלך סוף המאה ה-9 ותחילת המאה ה-10, תמיכתם של מרקיזי טוסקנה הייתה מכרעת לכל מועמד שרצה להיות מלך איטליה.

בשנת 931, איג מארל, שהמליך את עצמו למלך איטליה, נישל את הבוניפאצ'ים בניסיון לגבש את כל הנחלות החשובות של איטליה בידי קרוביו. הוא העניק את טוסקנה לאחיו בוסו. היא נשארה בידי בני המשפחה הידועים בשם הבוסונידים עד שנת 1001. היא גם שמרה על השפעתה לגבי הבחירות המלכותיות. עוד בשנת 1027 הודח רניירי מהמרקיזות על ידי קיסר האימפריה הרומית הקדושה קונרד השני בגלל שהתנגד לו כמלך.

בשנת 1027 הוענקה הדוכסות לרוזני קנוסה. בוניפאציו השלישי השתמש בתואר **: דוכס ומרקיז. הוא היה בעל ברית של קיסרים האימפריה הרומית הקדושה, אך כוחו היה כה גדול עד שהוא איים על זה של הקיסרים באיטליה. הוא איחד את ירושת קנוסה, שהייתה ברובה באמיליה, לטוסקנה והעביר אותה לבתו מטילדה. מלבד התואר החשוב העצום שלה, רכושה הגדול ביותר היה טוסקנה, המוחזקת באופן פיאודלי, והיא ניצלה אותו לטובת האפיפיור במאבק האינווסטיטורה. עם מותה של מטילדה ב-1115, חלף עידן הנסיכים הפיאודליים בצפון איטליה, והוחלף בדומיננטיות של מדינות הערים, הרפובליקות הימיות והקומונות.
קטגוריה:מדינות לשעבר בתחומי איטליה
לובסנג סנגאי

**לובסנג סנגאי** הוא פוליטיקאי טיבטי ומשפטן ששימש כנשיא המנהל המרכזי הטיבטי (CTA) בין השנים 2011–2021. הוא הראשון שהחזיק בתפקיד זה ללא רקע דתי והראשון שנולד מחוץ לטיבט. במהלך כהונתו כנשיא, פעל לקידום אוטונומיה אמיתית לטיבטים בתוך סין.

## ראשית חייו

לובסנג סנגאי נולד בשנת 1968 במחנה פליטים טיבטי בדרג'ילינג, הודו. אביו, שהיה נזיר בודהיסטי לשעבר, עבד בגידול בקר וחתך כדי לממן את חינוך בנו. סנגאי למד באוניברסיטת דלהי, שם קיבל תואר ראשון במשפטים (LLB) והצטרף לארגון נוער טיבטי, שם הפך לחבר בהנהלה המרכזית של הארגון הפועל למען עצמאות טיבט.

לאחר סיום לימודיו בדלהי בשנת 1994, סנגאי התקבל לאוניברסיטת הרווארד שם השלים תואר שני במשפטים (LLM) ותואר דוקטור במשפטים (SJD). בשנת 2004, קיבל את פרס Yong K. Kim על מצוינות בעבודת הדוקטורט ותרומה להבנה של מזרח אסיה בהרווארד.

## קריירה

סנגאי נבחר בשנת 2011 לנשיא המנהל המרכזי הטיבטי, בעקבות החלטתו של הדלאי לאמה ה-14 לוותר על סמכויותיו הפוליטיות לטובת המנהל המרכזי הטיבטי. במהלך כהונתו, סנגאי המשיך לדחוף למען אוטונומיה טיבטית אמיתית במסגרת החוק הסיני, בהתאם לגישת ה-"Middle Path" (הדרך האמצעית), המציעה אוטונומיה אמיתית לטיבטים במסגרת סין, אך לא עצמאות מלאה.

כחלק מתפקידו, סנגאי נאלץ לנסוע רבות בין קהילות טיבטיות בכל רחבי העולם כדי לשמר קשרים ולתמוך במאבקם. הוא ביקר כמעט בכל ההתנחלויות הטיבטיות בהודו, כמו גם בקהילות טיבטיות גדולות בצפון אמריקה ובאירופה.

#### דיאלוג עם סין ויחסי חוץ

סנגאי השקיע מאמצים רבים בניהול דיאלוג עם סין על מנת להשיג אוטונומיה אמיתית לטיבט. עם זאת, נושא זה נשאר מאתגר בגלל המתח והיחסים המורכבים בין סין לקהילה הטיבטית בגלות. במהלך כהונתו, הוא הצליח לשמר את התמיכה הבינלאומית בטיבט והשתתף בפגישות רבות עם מנהיגים גלובליים כדי לקדם את ענייני הטיבטים..

## חייו האישיים

לובסנג סנגאי הוא אזרח אמריקאי, ולמד גם באוניברסיטת הרווארד, שם הוא משמש כחוקר וכמרצה בתוכנית ללימודי משפט מזרח אסיה. במהלך שנותיו בהרווארד, ארגן שבעה סבבים של מפגשים וכנסים בין מלומדים טיבטים, מערביים וסינים, כולל מפגש היסטורי בין הדלאי לאמה ל-25 מלומדים ותלמידים סינים.

## קישורים חיצוניים

## הערות שוליים

קטגוריה:בוגרי בית הספר למשפטים באוניברסיטת הרווארד
אנונימוס סודאן

**אנונימוס סודאן** (באנגלית: **Anonymous Sudan**) היא קבוצת האקרים המשייכת את עצמה לאנונימוס. הקבוצה היא אנטי-מערבית, פאן-ערבית, אנטי-ציונית ואסלאמית. היא פורצת לאתרים ישראלים, אמריקאים ומערביים. היא פועלת בעיקר בטלגרם.

הקבוצה החלה לפעול ב-23 בינואר 2023 ולקחה חלק בפעילות DDoS נגד אתרים שוודים, בעקבות מקרה בו חבר פרלמנט שוודי שרף את ספר הקוראן. בהמשך, החלה לתקוף את ישראל במתקפות DDoS. הקבוצה הקריסה אתרי ממשל ישראלים, אתרי מפלגות, אתרי חדשות וכמו כן, גם אתרים פרטיים.

אנונימוס סודאן לקחה חלק בפעילות כנגד צבא ישראל ובפעילות כנגד חברת החשמל, ולקחה אחריות על נפילת החשמל בישראל. הדבר הוכחש על ידי מנכ"ל חברת החשמל שטען כי מדובר בתקלה טכנית בתחנת הכוח חיפה.

עם זאת, אנונימוס סודאן תוקפים גם מטרות מערביות שלהן אין קשר לישראל.

יחידת מודיעין לאיומים Truesec טוענים כי הקבוצה לא שייכת לאנונימוס, ולמעשה, שייכת לרוסיה, שמנסה למנוע את כניסתה של שוודיה לארגון נאט"ו. גם ביחידת המודיעין CyberCX טוענים כי הקבוצה מופעלת מטעם גורמים רוסיים. עם זאת, באוקטובר 2024, ארצות הברית עצרה 2 אחים סודנים נעצרו בחשד לניהול הקבוצה - אחמד עומר ואלא עומר.

## מטרות
המטרות של אנונימוס סודאן משתנות, אך הם בדרך כלל תוקפים אתרים ותשתיות מערביות שמשתפות פעולה עם אוקראינה, ולכן, רוב המומחים בתחום הסייבר טוענים כי מקורה של הקבוצה היא דווקא ברוסיה. הקבוצה מתעסקת בעיקר בהתקפות מניעת שירות (DDoS).

אנונימוס סודאן החלו לתקוף את ישראל לאחר טבח שבעה באוקטובר בשלל שיטות. עם זאת, הם גם ממשיכים לתקוף גורמים, תשתיות ואתרים מערביים.

## תקריות
* בפברואר 2023, הקבוצה תקפה מספר אתרים שוודים ודנמרקים במתקפת DDoS, וזאת בשל תקרית בה חבר פרלמנט שוודי שרף את ספר הקוראן.
* במרץ 2023, הקבוצה תקפה ביחד עם Killnet מספר בתי חולים, שדות תעופה ואוניברסיטאות באוסטרליה.
* ב-14 באפריל 2023, ביום קודס הבינלאומי, הקבוצה פגעה בתשתיות של: דואר ישראל, בנק לאומי לישראל, בנק דיסקונט, בנק מזרחי טפחות, בנק מרכנתיל, הבנק הבינלאומי, בנק אוצר החייל, בנק מסד. בנוסף, הקבוצה הקריסה את אתר החדשת N12 ואפליקציית צבע אדום.
* ב-23 באפריל 2023, ביום העצמאות הישראלי, הקבוצה הקריסה מספר אתרים ישראלים, בהם: מעריב, וואלה, אתר משרד הבריאות הישראלי ואתר השב"כ
* ב-27 באפריל 2023, הקבוצה טענה כי הייתה מאחורי שיבושים שהתרחשו במערכת החשמל בישראל.
* בתחילת מאי 2023, הקבוצה החלה לנהל קמפיינים נגד ארצות הברית, כדי למחות על התערבותה האפשרי במלחמת האזרחים הסודנית.
* במאי 2023, הקבוצה טענה כי הצליחה לשבש את מערכת ההתרעה של פיקוד העורף.
* ביוני 2023, Anonymous Sudan ועוד מספר קבוצות, איימו לתקוף תשתיות בנקאיות קריטיות מסיבות הקשורות למלחמת אוקראינה-רוסיה.
* באוגוסט 2023, הקבוצה פרצה לטוויטר, על מנת להלך אימים כנגד אילון מאסק, שרכש את החברה.
* באוקטובר 2023, הקבוצה הכריזה מלחמה על ישראל, פגעה במספר תשתיות ואף הקריסה את אתר הניו יורק טיימס.
* בדצמבר 2023, הקבוצה הצליחה לשבש את האתר ChatGPT השייך לחברה OpenAI.
* בינואר 2024, הקבוצה תקפה תשתיות של נמלים ישראלים.

## קישורים חיצוניים
* 
* Anonymous Sudan באתר Redware
* What is Anonymous Sudan? באתר CloudFlare
* Anonymous Sudan: neither anonymous nor Sudanese באתר Cybernews
* Unmasking Anonymous Sudan: Timeline of DDoS Attacks, Affiliations, and Motivations באתר Flashpoint

## הערות שוליים

קטגוריה:קבוצות האקרים
קטגוריה:מתקפות סייבר בעשור הראשון של המאה ה-21
KOSDAQ

**Korean Securities Dealers Automated Quotations)** ;**KOSDAQ)** היא בורסה לניירות ערך הפועלת בדרום קוריאה, והיא מעין גרסה המקבילה לבורסת הנאסד"ק האמריקאית בדרום קוריאה. היא הוקמה בשנת 1996 על ידי איגוד ההשקעות הפיננסי של קוריאה, במטרה שתפעל באופן עצמאי מהבורסה הקוריאנית. בדומה לנאסד״ק, פעילות המסחר מתנהלת באופן מקוון לגמרי. שעות הפעילות בשוק הן 09:00 עד 15:30 לפי הזמן המקומי.

נכון לפברואר 2021, כ-1476 חברות רשומות ב-KOSDAQ.

## הקמה
ביולי 1986, ממשלת דרום קוריאה העבירה חוק שנועד לספק דרך לעסקים קטנים ובינוניים לגייס הון באמצעות מכירה של מניות ציבוריות, וכן במטרה לספק למשקיעים מסלולים חדשים של השקעות. הפעילות החלה באפריל 1987, אז נרשמו שלוש החברות הראשונות.

ב-17 במאי 1996 הוקמה הבורסה לניירות ערך KOSDAQ שנועדה להיות פלטפורמת מסחר הפועלת באופן ממוחשב לגמרי. היא נכנסה לפעילות מלאה ב-1 ביולי 1996.

במהלך המשבר הפיננסי באסיה של 1997, מדדי השוק של KOSDAQ צנחו והמשקיעים ספגו הפסדים כבדים, אולם בהמשך, בתוך זמן קצר הכלכלה הדרום קוריאנית התאוששה, וכן אצל KOSDAQ הייתה התאוששות מהירה, ואף עלייה בשווי השוק שלה בהמשך, בתחילת המאה ה-21.

## קישורים חיצוניים
* 

## הערות שוליים

קטגוריה:בורסות לניירות ערך
קטגוריה:קוריאה הדרומית: כלכלה
ויטלי חלופין

**ויטלי חלופין** (ברוסית: **Виталий Григорьевич Хлопин**; 26 בינואר 1890 - 10 ביולי 1950) היה כימאי סובייטי. הוא היה מומחה בתחום חקר רדיואקטיביות. 
## קורות חיים
ויטלי חלופין נולד בשנת 1890 בפרם. אביו היה פרופסור בתחום רפואה וכיהן בתפקיד זה במספר אוניברסיטאות. בשנת 1897 חלופין החל ללמוד בגימנסיה בעיר דרפט ובשנת 1908 סיים לימודים בגימנסיה בסנקט פטרבורג בו משפחה התגוררה משנת 1905. הוא נסע לגרמניה ובשנת 1911 סיים לימודי כימיה באוניברסיטת גטינגן. הוא עבד במספר מוסדות להשכלה גבוהה בעיר. 

בשנת 1915 בהזמנת ולדימיר ורנדסקי, הוא החל לעסוק בחקר רדיואקטיביות. כמו כן הוא עסק בפיתוח שיטות ליצירת חומרים בעלי חשיבות ביטחונית. בשנת 1916 הוא נסע לאזור הקווקז כחלק של משלחת מדעית.

בשנת 1921 חלופין הוביל הקמת מפעל ראשון לייצור רדיום ברוסיה.

בשנת 1922 עם הקמת מכון לחקר רדיואקטיביות חלופין החל לעבוד במכון ובמקביל היה מלמד באוניברסיטת לנינגרד.

על הישגיו בתחום בשנת 1933, נבחר כחבר בהתכתבות לאקדמיה למדעים של ברית המועצות. בשנת 1934 מונה לפרופסור באוניברסיטת לנינגרד ובשנת 1936 מונה למנהל המכון בו עבד. בשנת 1939 מעמדו באקדמיה שונה לחבר בפועל.

החל משנת 1940 היה מעורב בפרויקטים הקשורים לאוראניום. בשנת 1943 הוא קיבל את פרס ברית המועצות על פיתוח שיטה לייצור טוריום. הוא השתתף בפרויקט ייצור פצצה גרעינית סובייטית בתחום של ייצור פלוטוניום.

בשנת 1945 הקים קתדרה ראשונה בברית המועצות בתחום כימיה רדיואקטיבית והועמד בראשה.

חלופין נפטר בשנת 1950 בלנינגרד ונטמן בבית העלמין טיחווינסקויה.

לאחר פטירות מכון לחקר רדיואקטיביות נקרא על שמו.

## קישורים חיצוניים

* ביוגרפיה 

קטגוריה:כימאים רוסים
קטגוריה:מעוטרי עיטור לנין
קטגוריה:מעוטרי גיבור העמל הסוציאליסטי
קטגוריה:סגל אוניברסיטת סנקט פטרבורג
קטגוריה:חברי האקדמיה למדעים של ברית המועצות
קטגוריה:בוגרי אוניברסיטת גטינגן
קטגוריה:אישים הקבורים בבית העלמין טיחווין
קטגוריה:סובייטים שנולדו ב-1890
קטגוריה:סובייטים שנפטרו ב-1950
דוד תלמוד

**דוד תלמוד** (ברוסית: **Давид Львович Талмуд**; 24 באוקטובר 1900 -  8 בפברואר 1973) היה כימאי יהודי סובייטי, מומחה בכימיה פיזיקלית.

## קורות חיים
דוד תלמוד נולד בשנת 1900 באליזבטגרד (אז בתחומי האימפריה הרוסית כיום באוקראינה למשפחה יהודית. לדוד היו שני אחים, סולומין שהיה פרופסור לכימיה וישראל שעסק בתעשייה כימית וקיבל על כך פרס לנין.

לאחר סיום לימודי בית ספר דוד תלמוד החל לימודי כימיה במכון לכימיה באודסה. בשנת 1923 הוא סיים את הלימודים ובשנת 1925 החל ללמד באוניברסיטת אודסה. בשנת 1930 הוא עבר ללנינגרד והחל לעבוד במכון לכימיה פיזיקלית של אקדמיה למדעים של ברית המועצות. בשנת 1934 הוא עבר למוסקבה, התקבל כחבר בהתכתבות לאקדמיה והחל לעבוד במכון לחקר כימיה של האקדמיה בעיר. במכון זה הוא עבד עד סוף חייו וכיהן בתפקיד מנהל מעבדה.

בשנת 1939 דוד תלמוד סיים עבודת פוסט-דוקטורט.

בתקופת מלחמת העולם השנייה תלמוד עסק במחקרים שתרמו למאמץ המלחמתי. בשנת 1943 על הישגיו לתלמוד הוענק פרס ברית המועצות.

בשנת 1945 ביחד עם סמיון ברסלר הם פרסמו תאוריה על מבנה חלבונים.

דוד תלמוד נפטר בשנת 1973 במוסקבה ונטמן בעיר בה עבד.

## קישורים חיצוניים
* ביוגרפיה 

קטגוריה:מדענים יהודים סובייטים
קטגוריה:כימאים יהודים אוקראינים
קטגוריה:כימאים יהודים רוסים
קטגוריה:מעוטרי עיטור לנין
קטגוריה:מעוטרי עיטור אות הכבוד
קטגוריה:מעוטרי עיטור הדגל האדום של העמל
קטגוריה:מעוטרי עיטור המלחמה הפטריוטית הגדולה
קטגוריה:יהודים חברי האקדמיה למדעים של ברית המועצות
קטגוריה:סובייטים שנולדו ב-1900
קטגוריה:סובייטים שנפטרו ב-1973
רווס

**רווס** (Révész, לפעמים מאוית **רבס**) הוא שם משפחה שמקורו בהונגרית ומשמעותו מעבוראי.

קטגוריה:שמות משפחה הונגריים
קטגוריה:שמות משפחה לפי עיסוק
רות הלר

**רות הלר** היא פרופסור מן המניין בחוג לסטטיסטיקה וחקר ביצועים באוניברסיטת תל אביב, זוכת פרס רוסו לסטטיסטיקה לשנת 2024. הלר מתמקדת בתחומים מגוונים של סטטיסטיקה וביוסטטיסטיקה, ובפרט השוואות מרובות, הסקה סלקטיבית, conformal inference, בעיית הרפליקביליות של תוצאות מדעיות, ומבחנים אפרמטריים.

## השכלה וקריירה
הלר קיבלה בשנת 1996 תואר ראשון במתמטיקה באוניברסיטת מקגיל. בשנת 1998 קיבלה תואר שני בביוסטטיסטיקה מאוניברסיטת וושינגטון, ובשנת 2007 קיבלה תואר דוקטור בסטטיסטיקה באוניברסיטת תל אביב, על עבודה שכותרתה "Statistical Issues Related to fMRI Experiments" בהנחיית יואב בנימיני.

הייתה מרצה אורחת באוניברסיטת פנסילבניה בשנים 2007–2009, ומרצה בכירה בפקולטה להנדסת תעשייה וניהול בטכניון בשנים 2009–2011. בשנת 2011 הצטרפה כמרצה בכירה לחוג לסטטיסטיקה וחקר ביצועים באוניברסיטת תל אביב. בשנת 2016 מונתה לפרופסור חבר ובשנת 2021 מונתה לפרופסור מן המניין.

הלר פרסמה מעל ל-50 מאמרים בכתבי עת מדעיים מובילים, ונחשבת לדמות מובילה בתחומה. מחקריה כוללים פיתוח שיטות יעילות להסקה מקבצי נתונים גדלים, תוך שמירה על כך שאין יותר מדי טעויות בהסקה.

היא משמשת או שימשה כעורכת במספר כתבי עת בסטטיסטיקה.

## הוקרה
הלר זכתה להכרה רחבה בקהילת הסטטיסטיקה הבינלאומית והישראלית. היא זכתה בפרס רוסו לסטטיסטיקה לשנת 2024 (יחד עם יואב בנימיני ודניאל יקותיאלי) על מחקריהם בתחום שיעור התגליות השגויות כדי לאפשר לסרוק מספר רב של תוצאות ניסויים ולברור מתוכם תגליות ממשיות.

## קישורים חיצוניים

* 
* פרופ' רות הלר, באתר של אוניברסיטת תל אביב
* Ruth Heller CV, באתר של אוניברסיטת תל אביב 

## הערות שוליים

קטגוריה:בוגרות אוניברסיטת מקגיל
קטגוריה:בוגרי אוניברסיטת מקגיל
קטגוריה:בוגרות אוניברסיטת וושינגטון
קטגוריה:בוגרי אוניברסיטת וושינגטון
קטגוריה:בעלות תואר דוקטור מאוניברסיטת תל אביב
קטגוריה:בעלי תואר דוקטור מאוניברסיטת תל אביב
קטגוריה:סגל אוניברסיטת תל אביב: סטטיסטיקה וחקר ביצועים
קטגוריה:זוכי פרסים למתמטיקה
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
סמיון ברסלר

**סמיון ברסלר** (ברוסית: **Семён Ефимович Бреслер**; 28 ביולי 1911 - 21 במאי 1983) היה כימאי יהודי סובייטי - רוסי, מומחה בכימיה פיזיקלית.

## קורות חיים
סמיון ברסלר נולד בשנת 1911 בכפר באזור ברסט (אז בתחומי האימפריה הרוסית כיום בבלארוס למשפחה יהודית. הוריו התגוררו באופן קבע בסנקט פטרבורג ושהו באזור בחופשת קיץ. הם חזרו לסנקט פטרבורג בה אביו עבד כמהנדס. ברסלר למד בבית ספר בה רוב שיעורים עברו בגרמנית. בשנת 1926 הוא סיים את הלימודים ועבר בחינות במכון הפוליטכני ובמכון לרפואה. הוא החליט ללמוד פיזיקה וסיים את הלימודים בשנת 1930.

עוד לפני סיום הלימודים ברסלר החל לעבוד במכון לפיזיקה וטכנולוגיה על שם יופה. לאחר קבלת התואר הוא עבר למחלקה של דוד תלמוד. בשנת 1934 הם פרסמו ספר עם תוצאות המחקרים.

בשנת 1934 ברסלר עבר לחרקוב בה עבר השתלמויות בתחום ביצוע ניסויים בטמפרורטות נמוכות במיוחד. בשנת 1936 הוא קיבל תואר שלישי ללא ביצוע עבודה ספציפית. בשנת 1939 הוא התחיל לעסוק בחקר פולימרים ביחד עם יעקב פרנקל. בשנת 1940 הוא סיים עבודת פוסט-דוקטורט.

בתקופת מלחמת העולם השנייה ברסלר שהה בקאזאן ועסק במחקרים שתמחו במאמץ המלחמתי. על פעילות זו בשנת 1945 הוענק לו עיטור הכוכב האדום.

בשנת 1945 הוא נסע לשוודיה כחלק של משלחת רכש לרכישת ציוד לחקר חלבונים. בהמשך של אותה שנה ביחד עם דוד תלמוד הם פרסמו תאוריה על מבנה החלבונים.

בשנת 1946 ברסלר החל ללמד במכון הפוליטכני אותו סיים בעבר. בשנת 1950 במסגרת המאבק נגד קוסמופוליטיות אברם יופה פוטר מניהול המכון וברסלר שפעל להגנתו נאלץ לעזוב את העבודה ומעבדתו פורקה.

לאחר פטירת יוסיף סטלין ברסלר חזר לפעילות מדעית. בשנת 1957 הוא השתתף בכנס מדעי בפראג. בשנת 1960 הוא נסע למכון הטכנולוגי של מסצ'וסטס והכיר שם שיטות ניסויים חדשות. בשיטות אלו הוא השתמש בהמשך מחקריו והעביר את הידע לתלמידיו במכון הפוליטכני ובה חזר ללמד ומונה לפרופסור. בשנת 1976 הוא הקים דתדרה לביופיזיקה. 

במהלך פעילותו ברסלר כתב מספר ספרים ופרסם כ-300 מאמרים. הוא היה חבר מערכת של כתבי עת בנושא התמחותו שיצאו לאור בברית המועצות ומחוץ לגבולותיה. הוא היה יושב ראש מושב במספר כנסים בין-לאומיים.

ברסלר נפטר בשנת 1983 בלנינגרד.
 
## קישורים חיצוניים
* ביוגרפיה 

קטגוריה:מדענים יהודים סובייטים
קטגוריה:כימאים יהודים רוסים
קטגוריה:מעוטרי הכוכב האדום
קטגוריה:יהודים חברי האקדמיה למדעים של ברית המועצות
קטגוריה:סובייטים שנולדו ב-1911
קטגוריה:סובייטים שנפטרו ב-1983
A Night at the Opera Tour

**A Night at the Opera Tour** היה סיבוב ההופעות הרביעי של להקת הרוק הבריטית קווין, אשר החל בתיאטרון האימפריה, ליברפול, אנגליה ב-14 בנובמבר 1975 והסתיים בהיכל פסטיבל בריזבן, בריזבן, אוסטרליה ב-23 באפריל 1976. את הסיבוב קיימה הלהקה לאחר הצלחת אלבום האולפן הרביעי שהוציאה לאור, *[[A Night at the Opera]]* והסינגל השביעי שהוציאה לאור, "Bohemian Rhapsody". בסיבוב זה הופיעה לראשונה באוסטרליה בתור מופע מרכזי, ולא מופע חימום כמו בסיבוב ההופעות הראשון שלה, Queen I Tour. הופעת הלהקה בהאמרסמית' אודיאון, לונדון, אנגליה ב-24 בדצמבר 1975 הוקלטה והופצה בשנת 2015 כאלבום הופעה תחת השם *A Night at the Odeon - Hammersmith 1975*.

## רשימת שירים
רשימת שירים זו מייצגת את הופעת הלהקה במרכז הבידור של פרת', פרת', אוסטרליה ב-11 באפריל 1976, וזו אינה מייצגת בהכרח הופעות אחרות שהתקיימו במסגרת סיבוב הופעות זה.

# "Procession"
# "Bohemian Rhapsody" (חלק הרוק)
# "Ogre Battle"
# "Sweet Lady"
# "White Queen (As It Began)"
# "Flick of the Wrist"
# "Bohemian Rhapsody"
# "Killer Queen"
# "The March of the Black Queen"
# "Bohemian Rhapsody" (רפריזה)
# "Bring Back That Leroy Brown"
# "Brighton Rock"
# "Son and Daughter"
# "The Prophet's Song"
# "Stone Cold Crazy"
# "Doing All Right"
# "Lazing on a Sunday Afternoon"
# "Keep Yourself Alive"
# "Liar"
# "In the Lap of the Gods... Revisited"

**הדרן**

# "Now I'm Here"
# "Big Spender"
# "Jailhouse Rock"
# "God Save the Queen"

## הופעות

## שירים שבוצעו במהלך סיבוב ההופעות
### שירי קווין

### שירים נוספים

## משתתפים
* פרדי מרקיורי - זמרה, פסנתר, קולות רקע
* בריאן מיי - גיטרה, קולות רקע, זמרה
* רוג'ר טיילור - תופים, כלי הקשה, קולות רקע, זמרה
* ג'ון דיקון - בס, משולש, קולות רקע

## הערות שוליים

קטגוריה:סיבובי הופעות מ-1975
קטגוריה:סיבובי הופעות מ-1976
קטגוריה:סיבובי הופעות של קווין
קטגוריה:סיבובי הופעות באירופה
קטגוריה:סיבובי הופעות בממלכה המאוחדת
קטגוריה:סיבובי הופעות באמריקה הצפונית
קטגוריה:סיבובי הופעות בארצות הברית
קטגוריה:סיבובי הופעות באסיה
קטגוריה:סיבובי הופעות ביפן
קטגוריה:סיבובי הופעות באוקיאניה
קטגוריה:סיבובי הופעות באוסטרליה
רוהירית

**רוֹהִירִית** () היא שפה מתוכננת שנוצרה על ידי הפילולוג והסופר הבריטי ג'ון רונלד רעואל טולקין בספר שר הטבעות. זוהי שפה הנוצרה בשביל ה'''רוֹהִירִים''', החיים ב'''ממלכת רוֹהָן'''. כפי שביצירותיו השתמש טולקין בשפה האנגלית כדי לייצג את לשון המערב של הארץ התיכונה, הוא השתמש באנגלו-סקסונית או באנגלית עתיקה כדי לייצג את הרוֹהִירִים.

הרוֹהִירִים קוראים לעצמם ברוֹהִירִית ה"אֵאוֹרְלִינְגָס", שמשמעותו הוא "אנשי אֵאוֹרְל", שהיה מלך רוֹהָן הראשון.

## היסטוריה
לשמות הוֹבִּיטים רבים יש קווי דמיון עם השפה הרוֹהִירִית, שכן אבותיהם של תושבי האזור חיו בחלקים העליונים של האַנְדוּין.
[ימין|ממוזער|שלוש השפות של טולקין המזכירות שפות מעולמנו: [לשון המערב, המדוברת בפלך; הרוֹהִירִית, המדוברת ברוֹהָן; ולשון דֵיל, המדוברת בדֵיל.]]
הרוֹהִירִית נגזרת משפתם של האֵאוֹתֵאוֹד, הפְּרֵה-רוֹהִירִית, שהיו בין אנשי הצפון והיו קשורים לשפות צפוניות אחרות, כמו אלה של ר'וֹבַנְיוֹן, אֶסְגָרוֹת ודֵיל.

למרות קרבתה ללשון המערב, הרוֹהִירִית לא הייתה מובנת לדובריה. לֵגוֹלָס לא הצליח להבין אותה, אולם הוא ציין שהשפה היא 

## מילים ברוֹהִירִית

## קישורים חיצוניים

* 
* 
* 
* 
* 
* 
* 
* 

## ביאורים

## הערות שוליים

קטגוריה:שפות הארץ התיכונה
קטגוריה:רוהירים
הראל נוף

**הראל נוף** (נולד ב-13 ביולי 1968) הוא שחקן ישראלי.

## ביוגרפיה
נוף נולד ב-1968 בירושלים בשם הראל אמינוף. הוא בנם הבכור של עירית אמינוף, מרצה, סופרת וחוקרת מחשבת חז"ל, ושופט בית המשפט המחוזי בנצרת אהרן אמינוף. בילדותו עבר לגור עם משפחתו בגבעה הצרפתית בצפון מזרח ירושלים. דודו של נוף הוא שחקן העבר בכדורגל יוסי אמינוף ויש לו דוד נוסף בשם משה.

משנת 1993 עד 1997 התגורר בניו יורק ולמד משחק במכון לי סטרסברג לתיאטרון ולקולנוע. בתקופה זו הופיע מספר פעמים בתפקידי משנה בסדרה ״משמר המפרץ״.

ב-1997 היה מלהק של הסרט "אהבה אסורה". באותה השנה הצטלם לשער ראשי בעיתון "פנאי פלוס".

ב-2013 היה מנהל מוזיקלי של הסרט "בננות".

ב-2015 כתב טורים פובליציסטיים בידיעות אחרונות.

מאז שנת 2015 הוא מתחזק אתר בשם "למה? כובע!" בו הוא מפרסם סרטוני וידאו של "סאטירה ימנית נושכת ותודעה פרו ישראלית ציונית".

## קריירה במשחק
* **משחקי אהבה** - מיני סדרה בת 3 פרקים בשידורי HOT, בתפקיד עמית (1993).
* **[[תמונות יפואיות]]** - תפקיד אורח בתור שטן בחלום של חזוקה (1996).
* **[[רמת אביב גימל]]** - אופרת סבון ששודרה בערוץ 2, גילם את דמותו של ירדן גילת (1997–1998).
* **[[הפוך]]** - גילם את דמותו של ארנון (1997–1998).
* **הארץ הקדושה** - סרטו הסמי אוטוביוגרפי של הבמאי איתן גורלין, שזכה בפרסים בפסטיבל סאנדנס ובפסטיבל ניו-יורק. נוף גילם תפקיד של כומר הומלס (2001).
* **Spiders 2** - סרט אימה אמריקאי, בתפקיד סימונס (2001).
* '''החבר'ה הטובים''' - סדרת נוער ששודרה בערוץ הילדים, שיחק בתפקיד אורח בעונה השלישית, גילם את דמותו של אריק גבע (2002).
* '''הללויה''' - בתפקיד ג'ינג'יס חאן (2003).
* '''כתב פלילי''' - בתפקיד מני פולק (2005).
* **[[החשוד האחרון]]** - בתפקיד אפי כהן (2005).
* **Who Framed Jesus** - בתפקיד יהודה איש קריות (2010)
* **[[המיוחדת]]** - בתפקיד אסף בנוביץ' (2012)
* **Amazing Love** - בתפקיד איש עשיר (2012)
* '''פולישוק''' - שיחק בתפקיד אורח בעונה השלישית של הסדרה, גילם את דמותו של בובי זרם (2014).

## חיים אישיים
ב-1998 תבע את גיל ריבה שפרסם במדורו "שליחות קטלנית" במוסף "7 ימים" שנוף קיבל מין אוראלי בטיסה. נוף הפסיד בכל שלוש הערכאות.

ב-2000 ניהל מערכת יחסים עם השחקנית ויקטוריה שוורץ.

ב-2002 הורשע בעבירות של תקיפה בנסיבות מחמירות, תקיפה חבלנית, איומים והדחה בחקירה, אחרי שתקף את חברתו לשעבר ואת בן זוגה. בגין עבירות אלו נגזרה עליו שנת מאסר.

ב-2004 סוקר נוף בתקשורת בעקבות אירוע שהתרחש בחדר כושר בו התאמן. אתר "וואלה! סלבס" פרסם אייטם על האירוע, אותו הציג כ"כשירות למתאמנים במכוני הכושר", ובמסגרת האייטם נכללה גם התייחסות של קצין המבחן של נוף.

ב-2007 עבר נוף ניתוח ברגל בבית חולים.

ב-2019 טען בראיון בערוץ 14 כי אינו מקבל תפקידים בתחום המשחק בגלל דעותיו הפוליטיות.

## קישורים חיצוניים

* הראל נוף, באתר ספר הקולנוע הישראלי

## הערות שוליים

קטגוריה:בוגרי מכון לי סטרסברג לתיאטרון ולקולנוע
קטגוריה:מורשעים בתקיפה בישראל
קטגוריה:שחקני קולנוע וטלוויזיה ישראלים
קטגוריה:ישראלים שנולדו ב-1968
טיעון יום הדין

**טיעון יום הדין** (באנגלית: **Doomsday Argument**) המכונה גם "קטסטרופת קארטר"הוא טיעון פילוסופי פרובוקטיבי אשר מתמקד בהסתברות להכחדת האנושות בעתיד הקרוב. הטיעון נוסח לראשונה על ידי האסטרופיזיקאי ברנדון קארטר בשנת 1983 וזכה לפיתוחים והרחבות משמעותיות על ידי פילוסופים ומתמטיקאים נוספים במהלך השנים.

הטיעון מתבסס על העיקרון הקופרניקני הגורס כי אין סיבה מיוחדת להניח שאנו חיים בתקופה יוצאת דופן בהיסטוריה האנושית. כלומר, אם נתייחס למיקומנו בתולדות האנושות כנקודה אקראית בהתפלגות כללית, סביר להניח שאנו נמצאים באזור הממוצע ולא בתחילת או בסוף ההתפלגות. הטיעון משתמש בשיקולים הסתברותיים כדי להעריך את הזמן שנותר לקיומה של האנושות, מתוך הנחה שהמיקום שלנו בהיסטוריה האנושית הוא אקראי.

הטיעון גורס כי אם מספר האנשים שחיו עד כה הוא N, וכי האוכלוסייה האנושית הכוללת תהיה T, אז סביר להניח שאתה נמצא באחד המקומות הממוצעים בהתפלגות. כלומר, N אינו קרוב לאפס או ל-T. במילים אחרות, אם אנו חיים כיום, ייתכן שזה מרמז שהמין האנושי אינו רחוק מיום הכחדתו, מאחר שאנו נמצאים במקום יחסית ממוצע בהתפלגות.

## הרעיון המרכזי
טיעון יום הדין מתבסס על העיקרון הקופרניקני, הגורס כי אין סיבה מיוחדת להניח שאנו חיים בתקופה יוצאת דופן בהיסטוריה האנושית. לפי הטיעון, אם נתייחס למיקומנו בתולדות האנושות כנקודה אקראית בהתפלגות כללית, סביר להניח שאנו נמצאים באזור הממוצע ולא בתחילת או בסוף ההתפלגות. הטיעון משתמש בשיקולים הסתברותיים כדי להעריך את הזמן שנותר לקיומה של האנושות, מתוך הנחה שהמיקום שלנו בהיסטוריה האנושית הוא אקראי.

## ניסוחים שונים של הטיעון
קיימות מספר גרסאות של הטיעון, וכל אחת מציעה דרך שונה לחישוב ההסתברות להכחדת האנושות:

**נוסחת גות**: האסטרופיזיקאי ריצ'רד גות הציע נוסחה שמבוססת על ההתפלגות הפריורית ה"מעורפלת" של מספר האנשים שיוולדו אי פעם. נוסחה זו מניחה כי ההסתברות להיותך אחד מהאנשים החיים כעת היא יחסית לאוכלוסייה הכוללת של האנושות

**גרסת לסלי**: הפילוסוף ג'ון לסלי הציע גרסה פחות מתמטית ויותר פילוסופית של הטיעון. לסלי משתמש בניסויים מחשבתיים ובהיגיון באיזון הסתברותי כדי להדגים את טענותיו. לסלי מדגיש כי הטיעון אינו טוען שיום הדין קרוב, אלא שיש לשקול מחדש את ההסתברויות להכחדת האנושות לאורו. לסלי טוען כי המודעות לטיעון יום הדין עשויה לשנות את התנהגות האנשים ובכך להשפיע על ההסתברות להכחדת האנושות, דבר שמערער את הנחות היסוד של הטיעון

## ביקורת ודיונים
הטיעון עורר דיונים רבים בפילוסופיה ובסטטיסטיקה, ויש לו מבקרים רבים:

# **בעיית הדטרמיניזם**: קיימת טענה שהמודעות לטיעון יום הדין עשויה לשנות את התנהגות האנשים ובכך להשפיע על ההסתברות להכחדת האנושות, דבר שמערער את הנחות היסוד של הטיעון
# **בעיית הדגימה האקראית**: המבקרים מציינים שהטיעון מניח שמיקומנו בהיסטוריה האנושית הוא דגימה אקראית, אך קיימת אי-ודאות לגבי אקראיות הדגימה. האם ניתן להחשיב את מיקומנו הנוכחי בהיסטוריה כבחירה אקראית?
# **בעיית השוליים של הטעות**: בטיעון קיימת קושי להגדיר מרווח טעות להערכות הסתברותיות על סמך מדגם יחיד, מה שמחליש את כוח החיזוי שלו.

## השלכות פילוסופיות ומעשיות
למרות הביקורות, הטיעון מעורר מחשבה על הסיכונים הקיומיים שאנו ניצבים בפניהם ומעלה את המודעות לצורך בפעולות להגנה על האנושות. למשל, הטיעון עשוי לעודד מאמצים למניעת מלחמות, הגנה על הסביבה, והקמת מערכות אזהרה מוקדמת למטאורים או ניסויים מדעיים שעלולים לסכן את קיום האנושות.

## הערות שוליים

קטגוריה:תורת ההסתברות
קטגוריה:טיעונים
טיטן 3D

**טיטאן 3D** (באנגלית: **Titan IIID**) היה משגר שפותח מטיל בליסטי בין־יבשתי "טיטן 2". המשגר שימש לשיגור חלליות בשנים 1971–1982. השינוי העיקרי לעומת הטיל הבליסטי היה הוספת שלב שלישי ומאיץ.

## תיאור המשגר
הסיבה לפיתוח משגר חדש היה צורך במשגר שיהיה מותאם לשיגור לווייני צילום מסדרה "KH-9 Hexagon" ו"KH-11 KENNEN". הוחלט להתאים למשימה זו משגר מדגם "טיטן 3C" תוך שדרוג השלב השלישי.

השיגור הראשון בוצע בשנת 1971 מכן שיגור SLC-4E בבסיס חיל האוויר ונדנברג.  השיגורים נמשכו עד לשנת 1982 וכולם הסתיימו בהצלחה. בסך הכול בוצעו 22 שיגורים

בהמשך המשגר הוחלף על ידי דגם "טיטן 34D".

## קישורים חיצוניים

* תיאור המשגר 
* רשימת שיגורים
 

קטגוריה:סדרת טילי טיטן
קטגוריה:תוכנית החלל האמריקאית
קטגוריה:חברת גלן ל. מרטין
דניאל יקותיאלי

**דניאל יקותיאלי** הוא סטטיסטיקאי יישומי ישראל המכהן כפרופסור חבר בחוג לסטטיסטיקה וחקר ביצועים באוניברסיטת תל אביב. אחד החוקרים המובילים בתחומי הסטטיסטיקה היישומית בישראל.

## קורות חיים
דניאל יקותיאלי נולד ברחובות, בנם של רנה (לבית מדרשי) וגדעון יקותיאלי. אביו היה ראשון הפיזיקאים הגרעיניים בישראל ופרופסור במכון ויצמן למדע. סבו מצד אביו הוא מייסד המכביה יוסף יקותיאלי וסבא-רבא שלו הוא עקיבא אריה ויס, מייסד אחוזת בית.

יקותיאלי השלים תואר ראשון במתמטיקה מהאוניברסיטה העברית בירושלים, והמשיך לתואר שני ושלישי בסטטיסטיקה יישומית באוניברסיטת תל אביב. עבודת הדוקטורט שלו, שבוצעה בהנחיית פרופ' יואב בנימיני והושלמה ב-2002, הציגה לראשונה את מושג שיעור הכיסויים השגויים (FCR) .

בשנת 2003 הצטרף לחוג לסטטיסטיקה וחקר ביצועים באוניברסיטת תל אביב, ומשנת 2013 משמש כפרופסור חבר במחלקה. במהלך הקריירה האקדמית שלו, פרסם עשרות מאמרים מדעיים בתחומי הסטטיסטיקה והמתמטיקה היישומית.

יקותיאלי מתמקד בפיתוח ויישום שיטות סטטיסטיות בייסיאניות ושכיחותיות לניתוח קובצי נתונים גדולים ומסובכים. בעבודותיו הראשונות, בהנחיית פרופסור יואב בנימיני, עסק בבקרת שיעור התגליות השגויות (FDR) . בשנים האחרונות התמקד במתודולוגיה בייסיאנית. תרומותיו המרכזיות כוללות פיתוח גישות בקרת FDR ושיטות לאינפרנס סלקטיבי. בנוסף, הוא משתף פעולה במחקרים בתחומי הבריאות והביואינפורמטיקה, כולל פיתוח אלגוריתמים לניתוח נתונים גנטיים וקליניים.

### פרסומים
יקותיאלי פרסם מאמרים רבים בכתבי עת כמו "Journal of the American Statistical Association", "Annals of Statistics" ו-"Biometrika" . פרסם ספרים וניירות עמדה בתחומי מומחיותו, שנחשבים לקריאה חיונית לחוקרים וסטודנטים.

## פרסים והוקרה
ב-2020 נבחר כעמית המכון למתמטיקה סטטיסטית (IMS).

ב-2024 זכה (יחד עם הפרופסורים יואב בנימיני ורות הלר) בפרס רוסו לסטטיסטיקה על עבודה המאפשרת לסרוק מספר רב של תוצאות ניסויים ולברור מתוכם תגליות ממשיות. הפרס, על סך מיליון דולר, מוענק להם כהוקרה על תרומתם למחקר הסטטיסטי.

## קישורים חיצוניים
* דניאל יקותיאלי, באתר של אוניברסיטת תל אביב

## הערות שוליים

קטגוריה:בוגרי תיכון דה שליט
קטגוריה:בוגרי האוניברסיטה העברית בירושלים
קטגוריה:בעלי תואר דוקטור מאוניברסיטת תל אביב
קטגוריה:סגל אוניברסיטת תל אביב: סטטיסטיקה וחקר ביצועים
קטגוריה:סטטיסטיקאים ישראלים
קטגוריה:ישראלים שנולדו במאה ה-20
סנדי צ'יקס מצילה את ביקיני בוטום

**סנדי צ'יקס מצילה את ביקיני בוטום** (באנגלית: **Saving Bikini Bottom: The Sandy Cheeks Movie**) הוא סרט הנפשה אמריקאי, מסוגת קומדיה והרפתקאות, אשר מבוסס על סדרת הטלוויזיה "בובספוג מכנסמרובע" שנוצרה על ידי סטיבן הילנבורג. הסרט בוים על ידי ליזה ג'ונסון, נכתב על ידי טום סטרן וקאז והופק על ידי Nickelodeon Movies. 

הסרט הוא הרביעי בסדרת הסרטים "בובספוג מכנסמרובע", כאשר הוא הראשון שמשמש כספין אוף עבור אחת הדמויות. הסרט עוקב אחר סנדי צ'יקס ובובספוג מכנסמרובע שיוצאים למדינת הולדתה של סנדי, טקסס, על מנת להציל את ביקיני בוטום מידיו של מנכ"ל מרושע. 

לפני יציאתו של הסרט, הוא הודלף כולו ב-21 בינואר 2024 ברשת החברתית X. ב-2 באוגוסט 2024 הסרט עלה באופן רשמי לשירות הסטרימינג נטפליקס. אורך הסרט הוא 86 דקות.

## תקציר העלילה
כאשר ביקיני בוטום נלקח לפתע מהאוקיינוס, סנדי צ'יקס ובובספוג מכנסמרובע יוצאים למדינת הולדתה של סנדי, טקסס, שם הם פוגשים את משפחתה של סנדי ועושים הכל על מנת להציל את ביקיני בוטום מידיו של מנכ"ל מרושע.

## מדבבים

## קישורים חיצוניים
* 

* 

## הערות שוליים

קטגוריה:סרטי הנפשה אמריקאיים
קטגוריה:סרטים מבוססי סדרות טלוויזיה
קטגוריה:בובספוג מכנסמרובע - סרטים
קטגוריה:סרטי קומדיה מונפשים
קטגוריה:סרטי אנימציה של ניקלודיאון
קטגוריה:סרטי אנימציה של נטפליקס
קטגוריה:סרטים אמריקאיים משנת 2024
קטגוריה:סרטים באנגלית
קטגוריה:סרטי קומדיה אמריקאיים
קטגוריה:סרטי הרפתקאות אמריקאיים
שער ירושלים (יפו)

**שער ירושלים**, הידוע גם כשער הראשי, הוא שער היסטורי הממוקם ב-יפו העתיקה. הוא שימש כשער הכניסה הראשי של "חומות יפו". שער ירושלים היה חלק ממערכת ביצורים רחבה יותר שכללה חומת ים בצד המערבי וסדרת מגדלים הגנתיים.
[ממוזער|שמאל|350px|שער ירושלים ב[חומות יפו העתיקה ומאחוריו "המצודה" באזור של רחוב יפת, לימים פינת רחוב מפרץ שלמה]]

## מבנה השער
תכנון השער לקח בחשבון את טקטיקות הלחימה המקובלות באותה תקופה, שכללו התקפה באמצעות חרבות. הכניסה הייתה מבוצרת עם דלת עץ מצופה ברזל וכללה מערכת פניות פנימיות שמאליות כפולות להאטת הפולשים ולחשיפתם, מה שהקשה עליהם לפרוץ את ההגנות במהירות. הביצורים כללו גשר מעל חפיר, שהוסיף שכבת הגנה נוספת. מעל השער היו עמדות הגנה רבות, כולל עמדות תותחים. המבנה עבר מספר שינויים במהלך השנים, עם תוספות מאוחרות ששינו את מראהו המקורי. למרות השינויים הללו, השרידים של השער, כולל חלק מהביצורים ואחד מהמגדלים ההגנתיים, עדיין קיימים.

## מיקום השער
שער ירושלים ממוקם בחלק המזרחי של חומת העיר יפו. הוא שימש כנקודת גישה מרכזית לנוסעים ולסוחרים שנכנסו לעיר ממזרח. השרידים של שער ירושלים נמצאים במעבר בין בניינים במשולש שבין הרחובות יפת, רוסלאן והחלפנים קרוב לכיכר השעון.
ממוזער|שמאל|350px|מפת יפו של סגן סקיירינג, 1842

## תיעוד היסטורי
בשנות ה-40 של המאה ה-19, לאחר גירושו של אבראהים פאשא מהאזור על ידי האימפריה העות'מאנית בסיוע בריטי, ערכו יחידות של חיל ההנדסה המלכותי סקרים מפורטים של סוריה וארץ ישראל. במסגרת מאמץ זה שרטט המודד סגן סקיירינג (Lieut. C.F. Skyring) מפה מפורטת של יפו בפברואר 1842. מפה זו, המספקת פרטים נרחבים על יפו באותה תקופה, כוללת תיאור של ביצורי העיר. שער ירושלים מסומן במפה זו כ-"Main Gate".

רשומות היסטוריות ותיאורים אמנותיים מהמאה ה-19, כולל ציורים של דייוויד רוברטס ופּוֹל לוּאִי לֶזֶ'ה שַׁרְדֵן , מלמדים על המראה והתפקוד של השער והביצורים סביבו.

## מבנים קשורים
מול השער נמצא סביל סולימאן, מזרקה ציבורית שנבנתה בשנת 1809 בתוך חומת מסגד מחמודיה על ידי סולימאן פאשה, מושל עכו. מזרקה זו הוצבה ליד השער על מנת לשרת את הנוסעים והשיירות שהתארגנו ליציאה למסעות ארוכים. סביל סולימאן הוא אחת המזרקות הגדולות שנבנו בארץ ישראל.

האזור סביב שער ירושלים כלל גם כיכר שוק קטנה, שהייתה מרכז פעילות לתושבים ולמבקרים כאחד. הכיכר כללה חנויות, דוכנים ומוסדות מסחריים אחרים.

## ראו גם
* חומות יפו

## הערות שוליים

קטגוריה:יפו העתיקה
קטגוריה:אתרי מורשת במחוז תל אביב
קטגוריה:יפו: מבנים
קטגוריה:התקופה העות'מאנית: מבנים
רוברט גולוב

**רוברט גולוב** (נולד ב-23 בינואר 1967) הוא איש עסקים ופוליטיקאי סלובני, המכהן כראש ממשלת סלובניה ומנהיג תנועת החירות מאז 2022.

## ביוגרפיה
גולוב קיבל את הדוקטורט שלו בהנדסת חשמל מאוניברסיטת ליובליאנה ב-1994. לאחר לימודיו, הוא למד לפוסט-דוקטורט בתוכנית פולברייט במכון הטכנולוגי של ג'ורג'יה באטלנטה.

### קריירה עסקית
בשנת 2004, גולוב ייסד בשותפות את חברת הסחר באנרגיה GEN-I , שבשליטת המדינה, ושבה נשאר יו"ר עד 2021.

### קריירה פוליטית
בין מאי 1999 ליוני 2000, היה גולוב מזכיר המדינה במשרד הכלכלה בממשלה בראשות יאנז דרנובשק ממפלגת LDS . בשנת 2002, הוא נבחר למועצת העיר נובה גוריצה, תפקיד בו כיהן עד 2022. בשנת 2011, גולוב הצטרף למפלגת PS , שהוקמה על ידי ראש עיריית לובליאנה זוראן ינקוביץ' . בשנים 2013–2014, עם הגברת המתיחות בתוך המפלגה בין מייסד ויו"ר המפלגה זוראן ינקוביץ' וראש הממשלה אלנקה ברטושק, מילא גולוב תפקיד מתווך בין שתי הפלגים. באפריל 2014 הוא הצטרף למפלגת SAB , והפך לאחד מסגני הנשיא שלה. לאחר התוצאות הגרועות של SAB בבחירות ב-2014 , כשזכתה בארבעה מושבים בלבד, הוא התרחק מהפוליטיקה הלאומית, ונשאר פעיל פוליטי ברמה המקומית בעיריית נובה גוריצה.

כשתפקידו כיו"ר GEN-I הסתיים ב-2021, ולאחר שלא קיבל הארכה, החליט גולוב לחזור לפוליטיקה.

#### ראש הממשלה (2022–הווה)
[ממוזער| גולוב ו[נשיא אוקראינה וולודימיר זלנסקי בקייב, 31 במרץ 2023]]
[ממוזער| גולוב ו[נשיא פינלנד סאולי נייניסטו בווילנה, 11 ביולי 2023]]
[ממוזער| גולוב ו[נשיא צרפת עמנואל מקרון בפריז, 13 בדצמבר 2023]]
[ממוזער| ראש הממשלה גולוב עם [נשיא ארצות הברית ג'ו ביידן ומזכ"ל נאט"ו ינס סטולטנברג בוושינגטון הבירה, 10 ביולי 2024]]
בינואר 2022 השתלט גולוב על מפלגת הירוקים ושינה את שמה לתנועת החירות. ב-24 באפריל 2022, בבחירות לפרלמנט בסלובניה 2022 , זכתה תנועת החירות ב-41 מושבים באספה הלאומית בת 90 המושבים.

הסוציאל-דמוקרטים, מפלגת מרכז-שמאל נוספת, הודיעו כי יצטרפו לממשלה בראשות גולוב, בנוסף למפלגת השמאל , ותעניק לו רוב בבית המחוקקים. ב-25 במאי 2022 מונה גולוב לראש ממשלת סלובניה על ידי האספה הלאומית.

גולוב מתח ביקורת על הפעולות הצבאיות של ישראל ברצועת עזה במהלך מלחמת חרבות ברזל. במאי 2024 הוא הודיע כי ממשלתו תכיר במדינה פלסטינית.הוא נחשב לאחד מהמנהיגים העוינים ביותר לישראל באירופה. ביולי 2025 סלובניה הטילה אמברגו נשק על ישראל במלחמת חרבות ברזל.

### חיים אישיים
גולוב היה נשוי לג'אנה נמק גולוב במשך למעלה משלושים שנה. יש להם שלושה ילדים. מאז סתיו 2022 הוא חי עם הדוגמנית לשעבר טינה גאבר בלובליאנה.

## קישורים חיצוניים

## הערות שוליים

קטגוריה:ראשי ממשלת סלובניה
קטגוריה:ילידי 1967
שלוחי מצווה אינם ניזוקים

**שלוחי מצווה אינם ניזוקים** הוא כלל הלכתי שלפיו העוסקים במצווה אינם ניזוקים בשעת התעסקותם בה. חריג מכלל זה הוא מקרה בו מצוי היזק במקום אליו הולך האדם.

## מקור
מקור הכלל הוא בתלמוד בבלי מסכת פסחים שם אמר רבי אלעזר ש. וראיה לכך שאינם ניזוקים בהליכתם לדבר מצווה מדברי איסי בן יהודה שלמד בקל וחומר מעלייה לרגל שנאמר עליה בתורה , ונלמד מכך שבזמן שלא תהיה בבית פרתך תרעה וחיות לא יזיקו לה, התרנגולת שלך תנקר באשפה וחולדות לא יזיקו לה. קל וחומר בני אדם שאין דרכן להנזק כמו חיות, שבזמן שעוסקים במצווה אינם ניזוקים. התלמוד מביא ראיה נוספת, לכך שאינם ניזוקים בחזרתם מעשיית המצווה, מהפסוק , מלמד שכשחוזרים מוצאים אוהל שלם.

## שימוש בכלל

### במקום שמצוי היזק
התלמוד מחריג מכלל זה מקום בו מצוי היזק. כך, בספר חסידים נכתבה ביקורת חריפה כנגד מי שיוצא לדרכים בעת סכנה כדי ללמוד תורה.

## קישורים חיצוניים
* אברהם צבי מרגלית, שלוחי מצווה אינם ניזוקים, ספריית אסיף
* אביעד ברטוב, שלוחי מצווה אינם ניזוקים, האומנם?, תורת הר עציון
* בעניין "שלוחי מצווה אינן ניזוקין", פורטל הדף היומי

## הערות שוליים

קטגוריה:כללי המצוות
עין קדם

**עין קדם** הוא מעיין שכבה במפגש נחל גלים עם נחל נדר סמוך לטירת כרמל בצפון ישראל.

## היווצרות
עין קדם נוצר על ידי הצטברות מים שחדרו דרך שכבת גיר נקבובית ונתקלו בשכבת טוף וחרסית אטומה.

## טופוגרפיה
המעיין הממוקם כ-2 קילומטר מזרחית לטירת כרמל, נובע בשכבת טוף ירקרק למרגלות מצוק גיר המתנשא לגובה של 4 מ'. למעיין יש שתי ניקבות, נקבה אחת בה ניתן ללכת עד לסופה לאורך 12 מ', השנייה נסתרת ונמצאת מאחורי חדר שנבנה בתקופת המנדט הבריטי לאיגום מי הנביעה.

הטוף שבנקבת המעיין נמצא בתוך קירטון מן הקנומן העליון (קירטון חרייבה) והיה חלק מהר געש תת-ימי. הר הגעש יצר אזור מוגבה בים שהתקיים באותו גיל גאולוגי (קנומן עליון). באזור התפתחו שוניות וקונכיות ששרידיהם נשארו עד לתקופתנו. מעל שכבה זו התפתחה שכבה של רודיסטים. הקירטון המכסה את שכבת הרודיסטים מעיד על קיומו של ים בעומק משמעותי מעל הנקבה שגרם להכחדתם של הרודיסטים.

ספיקה ממוצעת של המעיין 10–15 מ"ק לשעה.

## קישורים חיצוניים

## הערות שוליים

קדם
קטגוריה:חיפה: נחלים
קארל ג'ייקובס

**קארל ת'ומאס ג'ייקובס** (באנגלית: **Karl Thomas Jacobs**; נולד ב-19 ביולי 1998), הידוע גם בשם **GameBoyKarl**, הוא סטרימר, יוטיובר, כותב ומפיק טוויץ' אמריקאי. לג'ייקובס ערוץ טוויץ' מצליח עם כ-3.72 מיליון רשומים, וערוץ יוטיוב עם כ-4.51 מיליון רשומים. הוא נודע בעיקר כחבר של היוטיובר ואיש התוכן ג'ימי דונלדסון, הידוע בשם MrBeast, ובסרטונים בערוצו של דונלדסון מופיע רבות.

## קריירה
ג'ייקובס החל לשדר בטוויץ' תחת השם GameBoyKarl ב-2017, ובשידוריו שיחק לרוב ברובלוקס.

ב-2019 התקבל לעבודה כעורך וידאו עבור היוטיובר צ'ארלס דונלדסון, שאז נודע בשם MrBro. כמה חודשים לאחר מכן, הפך לצלם של אחיו של MrBro, ג'ימי, הידוע בשם MrBeast. במהלך סרטון של ג'ימי, ג'ייקובס פגש עם היוטיובר דרים (Dream), ולאחר זמן מה, דרים הציע לו להצטרף לשרת המיינקראפט שלו, Dream SMP .

במרץ 2022 הוכרז ג'ייקובס להיות השגריר היצירתי של חברת הנעליים Journeys .

## קישורים חיצוניים

## הערות שוליים

קטגוריה:מגישי פודקאסטים אמריקאים
קטגוריה:יוטיוברים אמריקאים
קטגוריה:אמריקאים שנולדו ב-1998
קטגוריה:MrBeast: צוות הערוץ